ai4bharat/Pralekha huggingface dataset:
وزارتِ تعلیم
اترپردیش کی گورنر محترمہ آنندی بین پٹیل نے مرکزی وزیر تعلیم جناب رمیش پوکھریال نشنک سے ملاقات کی
نئیدہلی،11جنوری،2021، اترپردیش کی گورنر محترمہ آنندی بین پٹیل نے آج یہاں مرکزی وزیر تعلیم جناب رمیش پوکھریال نشنک سے ملاقات کی۔ میٹنگ کے دوران نئی قومی پالیسی 2020 اور تعلیمی شعبے سے متعلق دیگر مسائل پر تبادلہ خیال کیا گیا۔ وزارت کے سینئر افسران نے بھی اس میٹنگ میں شرکت کی۔
میٹنگ کے دوران محترمہ آنندی بین پٹیل نے اترپردیش کے تعلیم کے ریاستی محکمے کی طرف سے شروع کئے گئے بہت سے اقدامات کو اجاگر کیا، مثلاً آنگن واڑی کارکنوں کو تربیت فراہم کرنا، ٹیچروں کی ٹریننگ وغیرہ، جن کامقصد طلبا کی تعلیمی فلاح وبہبود کو یقینی بنانا ہے۔ انھوں نے مرکزی وزیر کو پرائمری سے پہلی سطح کے اور پرائمری سطح کے طلبا کے لیے ’ٹیچرس گائیڈ‘ نامی کتاب کی ایک کاپی بھی پیش کی۔ اس گائیڈ سے ٹیچروں کو طلبا پر مرکوزتعلیمی کارروائیوں کو بہتر طور پر سمجھنے میں مدد ملے گی۔ ان کارروائیوں میں ماحولیات، تعلیم کی قدرو قیمت وغیرہ جیسے مختلف موضوعات کا احاطہ کیا گیاہے۔
جناب پوکھریال نے بتایا جیسا کہ نئی تعلیمی پالیسی میں اجاگر کیا گیا ہے، بنیادی خواندگی اور اس سے متعلق دیگر سرگرمی کو ارلی چائلڈ ہڈ کیئر فاؤنڈیشن تک توسیع دی جائے جس کے لیے فریم ورک تیار کیا جائے گا۔ انھوں نے یہ بھی بتایا کہ این سی ای آر ٹی ایک نیا نیشنل کریکلم فریم ورک  تیار کر رہی ہے۔ انھوں نے کہا کہ ٹیچرس گائیڈ میں جو تجویزیں پیش کی گئی ہیں ان پر غور کیا جائے گا اور این سی ایف میں انھیں مناسب طور پر شامل کیا جائے گا۔
وزارت خزانہ
انکم ٹیکس محکمے نے کانچی پورم ، چنئی اور ویلور میں تلاشی کی کارروائیاں انجام دیں
نئی دلّی ،10 اکتوبر / انکم ٹیکس محکمے نے 5 اکتوبر ، 2021 ء کو کانچی پورم میں چٹ فنڈ اور فائنانسنگ گروپ اور سلک ساڑیوں اور دیگر ملبوسات کے ایک خردہ کاروباری کے معاملوں میں تلاشی کی کارروائیاں انجام دیں ۔ تلاشی کی کارروائی کانچی پورم ، چنئی اور ویلور میں واقع 34 عمارتوں میں انجام دی گئیں ۔
چٹ فنڈ گروپ کے معاملے میں انکشاف ہوا ہے کہ یہ گروپ غیر مجاز طور پر چٹ فنڈ کا کاروبار کر رہا تھا اور پچھلے چند برسوں میں 400 کروڑ روپئے سے زیادہ کی سرمایہ کاری اور ادائیگی پوری طرح نقد رقم میں کی گئی ۔ شواہد سے انکشاف ہوتا ہے کہ گروپ نے کمیشن اور منافع کے طور پر بغیر حساب کتاب والی بڑی رقم کمائی ہے ۔
تلاشی کے دوران کئی پرومیسری نوٹس ، دستخط شدہ بعد کی تاریخوں کے چیک اور پاور آف اٹارنی جیسی دستاویزات ضبط کی گئی ہیں ، جو چٹ فنڈ کے صارفین کو قرض دینے کے لئے ضمانت کے طور پر جمع کی گئی تھیں ۔ گروپ نے نقد فائنانسنگ سے بھی بغیر حساب کتاب کے وسیع سود وصول کئے ہیں اور وسیع سرمایہ کاری اور اخراجات کئے ہیں ، جن کا کوئی حساب کتاب نہیں ہے ۔
گروپ کے ارکان کے نام پر رجسٹرڈ کئی جائیدادوں کی دستاویزات بھی ضبط کی گئی ہیں ۔ اس گروپ کے ارکان کی ملکیت میں شاندار مکانات ، فارم ہاؤس ، دیگر اراضی ، مہنگی موٹر گاڑیاں وغیرہ پائی گئی ہیں ، جب کہ انہوں نے کوئی انکم ٹیکس ریٹرن داخل نہیں کیا ہے یا انہوں نے اپنے ریٹرن میں ، اس کا کوئی ذکر نہیں کیا ۔
کئی ایسوسی ایٹس اور چٹ فنڈ کے سرمایہ کاروں کی بھی تحقیقات کی گئی ہے اور انہوں نے بھی ، اِس بات کو تسلیم کیا ہے کہ انہوں نے بغیر حساب کتاب والی رقم سے سرمایہ کاری کی اور منافع کمایا ، جس کا کوئی حساب کتاب نہیں ہے ۔ بغیر حساب کتاب والی 1.35 کروڑ روپئے کی نقد رقم اور 7.5 کلو گرام کے سونے کے زیورات ضبط کئے گئے ہیں ۔ اس گروپ سے ضبط کی گئی بغیر حساب کتاب والی آمدنی 150 کروڑ روپئے سے زیادہ ہے ۔
دوسرے گروپ کے معاملے میں ، جو سلک کی ساڑیوں اور دیگر ملبوسات کے کاروبار میں مصروف ہے ، اِس بات کے شواہد پائے گئے ہیں کہ انہوں نے پچھلے 4 برسوں کے دوران سیلس  کو کم دکھایا ہے ۔ سیلس کے اعداد و شمار میں ایک سافٹ ویئر ایپلی کیشن کا استعمال بھی ضبط کیاگیا ہے ۔ اس طرح کی خرد برد کے ساتھ گروپ کے ارکان مسلسل بغیر حساب کتاب والی رقم وصول کرتے تھے اور انہوں نے زمین اور عمارتوں میں بغیر حساب کتاب والی سرمایہ کاری کی ہے ۔ گروپ کے ارکان پُر تعیش طرز زندگی گزارنے ، قرضوں کی ادائیگی کے لئے وسیع نقد رقم استعمال کرتے تھے اور چٹ فنڈ وغیرہ میں سرمایہ کاری کر رہے تھے ۔
44 لاکھ روپئے کی نقد رقم اور 9.5 کلو گرام سونے کے زیورات ضبط کئے گئے ہیں ۔ اس گروپ کے ذریعے بغیر حساب کتاب والی 100 کروڑ روپئے سے زیادہ کی آمدنی کا انکشاف ہوا ہے ۔
دونوں معاملات میں تفتیش جاری ہے ۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔
 
U. No. 9917
(Visitor Counter : 108
ماحولیات، جنگلات اور موسمیاتی تبدیلی کی وزارت
ماحولیاتی نظام کی بحالی اور حیاتیاتی تنوع بڑھانے کے ضمنی پروگرام کے ساتھ ماحولیات اور آب و ہوا کی پائیداری سے متعلق ورکنگ گروپ  کی پہلی میٹنگ کا آغاز بنگلورو میں ہوا
ای سی ایس ڈبلیو جی کا مقصد اجتماعی طور پر ایک نئے ترقیاتی نمونے کی وضاحت کرنا ہے جو مستحکم اور پائیدار آب و ہوا، ماحولیات اور حیاتیاتی تنوع کی حمایت کرتا ہے
جی 20 شیرپا ٹریک کے تحت ماحولیات اور آب و ہوا کی پائیداری سے متعلق ورکنگ گروپ  کی بات چیت آج بنگلورو میں ای سی ایس ڈبلیو جی کی پہلی میٹنگ کے ساتھ شروع ہوئی۔ ای سی ایس ڈبلیو جی اجلاسوں کو ترتیب دیتے ہوئے اس بات پر ایک بحث کی گئی کہ کس طرح بھارت کی جی 20 کی صدارت کا موضوع ‘‘واسودھیو کٹم بکم ’’ ایک کرہ ارض ، ایک کنبہ ، ایک مستقبل قدرتی وسائل کی ملکیت کے احساس سے ٹرسٹی شپ، پائیدار طرز زندگی، شمولیت اور عالمگیر یکجہتی کی طرف ایک بنیادی ذہنیت کی تبدیلی کو فروغ دے رہا ہے۔
جناب چندر پرکاش گوئل، ڈائریکٹر جنرل برائے جنگلات اور اسپیشل سکریٹری برائے ماحولیات، جنگلات اور آب وہوا کی تبدیلی کی وزارت نے اس تقریب کا سیاق و سباق طے کیا اور اس بات پر زور دیا کہ جی 20 نے کس طرح گزشتہ برسوں کے دوران، اقتصادی، مالیاتی، سماجی اور ماحولیاتی مسائل سے نمٹنے میں اہم کردار ادا کیا ہے۔ انہوں نے اس بات پر روشنی ڈالی کہ ہندوستان کی صدارت اجتماعی قیادت کے ذریعے اس مقصد کو آگے بڑھائے گی تاکہ ماضی کے جی 20 صدارتوں کے قابل ستائش اقدامات کو آگے بڑھایا جا سکے۔
جناب اے ایس راوت، ڈائریکٹر جنرل، انڈین کونسل فار فاریسٹری ریسرچ اینڈ ایجوکیشن  نے ماحول کی بحالی کے پہلوؤں پر خاص طور پر کانکنی اور جنگل کی آگ سے متاثرہ علاقوں کے حوالے سے عالمی تناظر پر تبادلہ خیال کیا۔ اس اجلاس کے دوران جی 20ممالک کے نمائندوں نے کان کنی اور جنگل کی آگ سے متاثرہ علاقوں کی بحالی کے بارے میں اپنے تجربات اور بہترین طورطریقوں کا اشتراک کیا۔ یو این ڈی پی سے ڈاکٹر روچی پنت نے کانکنی سے متاثرہ علاقے میں ماحولیاتی نظام کے تحفظ کے بارے میں اپنے تجربات شیئر کیے، خاص طور پر ہندوستان میں کیے گئے کام کو اجاگر کیا۔ اختتامی کلمات جناب بیوش رنجن، ایڈیشنل ڈائریکٹر جنرل، وائلڈ لائف، ماحولیات ،جنگلات اور آً ب وہوا کی تبدیلی کی وزارت نے کہے۔ آج کی بحث کے دوران اٹھائے گئے اہم نکات پر روشنی ڈالتے ہوئے تین روزہ ای سی ایس ڈبلیو جی پروگرام کا پہلااجلاس ایک پر امید نوٹ پر اختتام پذیر ہوا تاکہ تمام مندوبین کے درمیان ایک ایسے مستقبل کی تشکیل کے لیے ایک بھرپور بات چیت کی جاسکے، جہاں دنیا فطرت کے ساتھ ہم آہنگ رہتی ہے۔
اگلے دو دنوں میں جی 20 ممبران تین اہم ترجیحات پر مزید غور کریں گے، جن کی نشاندہی ای سی ایس ڈبلیو جی نے کی ہے۔
اجلاس کے دوران تبادلہ خیال کئے گئے موضوعات کے بارے میں جنگلات کے ڈائریکٹر جنرل اور ماحولیات ، جنگلات اور آب وہوا کی تبدیلی کی وزارت کے اسپیشل سکریٹری جناب چندر پرکاش گوئل کے ذریعہ میڈیا کو جانکاری فراہم کی گئی ۔
دن کے دوسرے حصہ میں مندوبین کو بنگلورو کے کالکیرے آربورٹم اور بنرگھٹا بائیولوجیکل پارک کے مقامات کے دورے کے لیے لے جایا جائے گا۔ کالکیرے آربورٹم میں مندوبین کو ریاست کرناٹک کے چار اہم جنگلاتی ماحولیاتی نظام کا تجربہ کرنے کا موقع ملے گا۔ مندوبین کو ان ماحولیاتی نظاموں میں اپنائے گئے جنگلات کی بحالی کے ماڈل اور ان علاقوں میں حیاتیاتی تنوع کی کامیاب بحالی دکھائی جائے گی۔ بینرگھٹہ حیاتیاتی پارک میں وفود کو جدید ترین تتلی پارک اور جانوروں کی سفاریاں دکھائی جائیں گی۔ کرناٹک کے لیے یہ ایک موقع ہو گا کہ وہ اپنے بھرپور جنگلاتی ماحولیاتی نظام کے ساتھ ساتھ اپنے کامیاب ماحولیاتی سیاحت کے ماڈل کو دنیا کے سامنے پیش کرے۔
وزیراعظم کا دفتر
وزیر اعظم نے اپنے موڈھیرا کے دورے سے متعلق شہریوں کے تبصروں کا جواب دیا
وزیر اعظم جناب نریندر مودی نے موڈھیرا کے اپنے دورے پر کئے جانے والے شہریوں کے تبصروں کا جواب دیا ہے۔
وزیر اعظم نے ٹویٹ کیا؛
موڈھیرا کو x7 24شمسی توانائی کے استعمال والا گاؤں قرار دینے پر:
‘‘میں تمہاری خوشی کا اندازہ کر سکتا ہوں۔ موڈھیرا نے تاریخ رقم کی ہے’’۔
موڈھیرا میں سوریہ مندر پر
‘‘میں یہ دیکھ کر خوش ہوں۔ میں نے یہ بھی دیکھا کہ آپ نے اپنے دورے پر ایک تھریڈ کیا ہے۔ ہندوستان کے تاریخی اور سیاحتی مقامات کو مقبول بنانے کا اچھا طریقہ’’۔
کوئلے کی وزارت
تجارتی کوئلہ کان کنی کی نیلامی کے لئے بولی لگانے کی آخری تاریخ میں 13 جنوری،2023 تک توسیع کی گئی
کوئلہ کی وزارت نےکوئلہ کے کانوں کی نیلامی کے پانچویں دور کی دوسری کوشش کے ساتھ ساتھ تجارتی کوئلہ کانکنی کی نیلامی کا چھٹواں دور 03 نومبر ،2022 کو شروع کیا ہے۔ آن لائن اور آف لائن بولیاں داخل کرنے کی آخری تاریخ 30 دسمبر 2022 تھی۔
وزارت نے حال ہی میں ممبئی، بنگلورو اور اندور میں سرمایہ کاروں کے اجلاس منعقد کیے ہیں، جن کو وسیع ردعمل ملا ہے۔ کانفرنسوں کے دوران بولی کی آخری تاریخ میں توسیع کی متعدد درخواستیں موصول ہوئی ہیں اور اس کے ساتھ ہی وزارت کوئلہ کے نامزد اتھارٹی آفس میں تحریری درخواستیں بھی موصول ہوئی ہیں۔ ممکنہ بولی دہندگان کی اس طرح کی درخواستوں کے پیش نظر، وزارت نے بولی لگانے کی آخری تاریخ 13 جنوری 2023 تک توسیع کردی ہے۔
نظرثانی شدہ نیلامی کا شیڈول ایم ایس ٹی سی کے پورٹل پر اپ لوڈ کر دیا ہے اور ممکنہ بولی دہندگان کو صلاح دی جاتی ہے اور وہ بولی جمع کرانے کے لیے نظرثانی شدہ پروگرام میں ذکر کئے گئے ٹائم لائن پر عمل کریں ۔
قانون اور انصاف کی وزارت
پریس اعلامیہ
بھارت کے آئین کے تحت عطا کئے گئے اختیارات کا استعمال کرتے ہوئے صدرجمہوریہ ہند نے ایڈوکیٹ محترمہ منجوشا اجے دیش پانڈے کو اس تاریخ سے دوسال کی مدت کے لئے بامبے ہائی کورٹ کا ایڈیشنل جج مقرر کیا ہے جس تاریخ سے وہ اپنا چارج سنبھالیں گی۔
سٹرک ٹرانسپورٹ اور شاہراہوں کی وزارت
دردمند لوگوں کے لئے منصوبہ
مرکزی وزیر برائے روڈ ٹرانسپورٹ اور ہائی ویز جناب نتن گڈکری نے لوک سبھا میں ایک تحریری جواب میں یہ جانکاری دی کہ وزارت نے انسانی ہمدردی رکھنے والے کسی بھی ایسے شخص کو ایوارڈ دینے کی اسکیم شروع کی ہے جس نے حادثے کے فوراً بعد حادثے زخمی ہونے والے شخص کو فوری امداد فراہم کرکے اور ہسپتال/ٹراما کیئر سینٹر پہنچا کر ایک موٹر گاڑی کی زد میں آنے والےشخص کی جان بچائی ہے۔ وزارت نے یہ اسکیم 03.10.2021 کو شروع کی ہے۔ا سکیم کے رہنما خطوط کے مطابق، ہر ایسے انسانی ہمدردی رکھنے والے شخص کو ہر حادثے میں متاثرہ افراد کی مدد کرنے کے لئے انعام کے طور پر -/5,000 روپے رقم دی جائے گی۔ اس مصنوبے کی سوشل میڈیا کے ذریعے وسیع پیمانے پر تشہیر کی گئی ہے جس میں پی آئی بی نوٹ بھی شامل ہے۔
وزارت کے پاس دستیاب معلومات کے مطابق، 2018 سے 2020 تک گزشتہ تین کیلنڈر سالوں کے دوران ملک میں سڑک حادثات کی کل تعداد درج ذیل جدول میں دی گئی ہے:
|
|
سال
|
|
سڑک حادثات کی کل تعداد
|
|
تبدیلی فیصد
|
|
2018
|
|
4,67,044
|
|
-
|
|
2019
|
|
4,49,002
|
|
-3.86
|
|
2020
|
|
3,66,138
|
|
-18.46
جیسا کہ درج بالا جدول میں دیکھا جا سکتا ہے، سڑک حادثات کی تعداد میں معمولی کمی آئی ہے۔
مختلف ریاستوں/ مرکز کے زیر انتظام علاقوں سے موصول ہونے والے ایف آئی آر تفصیلات کی بنیاد پر، اس وزارت کے ٹرانسپورٹ ریسرچ ونگ میں سالانہ بنیادوں پر تجزیہ کیا جاتا ہے۔ سڑک حادثات کی وجوہات کے تجزیے کے مطابق، یہ بنیادی طور پر متعدد وجوہات کی وجہ سے ہوتے ہیں جیسے تیز رفتاری، موبائل فون کا استعمال، نشے میں گاڑی چلانا/شراب / منشیات کا استعمال، اوور لوڈ گاڑی، گاڑیوں کی حالت، روشنی کی خراب حالت، سرخ روشنی کو پار کرجانا ، اوور ٹیکنگ، شہری اداروں کی غفلت، موسم کی حالت، ڈرائیور کی غلطی، غلط سائیڈ سے گاڑی چلانا، سڑک کی خستہ حالی ، موٹر گاڑی کی حالت میں خرابی، سائیکل سوار کی غلطی، پیدل چلنے والوں کی غلطی وغیرہ۔ اس کے علاوہ وزارت نے مختلف مطالعات کی بنیاد پر تعلیم، انجینئرنگ ، نفاذ اور ہنگامی دیکھ بھال پر مبنی، سڑک کی حفاظت کے مسئلے سے نمٹنے کے لیے ایک کثیر الجہتی حکمت عملی بنائی۔
نیشنل ہائی ویز اتھارٹی آف انڈیا کے تحت قومی شاہراہوں کے آپریشن اور دیکھ بھال کے ایک حصے کے طور پر، پیرامیڈیکل اسٹاف/ایمرجنسی میڈیکل ٹیم کے ساتھ ، جس میں ٹیکنیشن/نرس بھی شامل ہیں ، ایمبولینسوں کا انتظام کیا گیا ہے جو ٹول پلازوں کے قریب تعینات ہیں۔
سڑک کی نقل و حمل اور شاہراہوں کی وزارت نے 29.09.2020 کے نوٹیفکیشن کے ذریعے انسانوں کی مدد کرنے والے لوگوں کے حقوق کے حوالے سے قواعد وضع کیے ہیں تاکہ عام لوگوں کو ہنگامی صورتحال میں سڑک حادثے کے متاثرین کی مدد کرنے کی ترغیب دی جا سکے۔ ایسے کسی بھی شخص سے، جس نے پولیس کو موٹر گاڑی کے کسی حادثے کے بارے میں مطلع کیا ہے، یا جس نے موٹر گاڑی کے حادثے کے شکار کو ہسپتال پہنچایا ہے، پولیس یا ہسپتال کی طرف سے مزید کسی طرح کا کو مطالبہ نہیں کیاجائے گا۔ اور اسے فوری طور پر وہاں سے جانے کی اجازت دی جائے گی۔اس کے علاوہ اس وزارت نے 21.09.2021 کو ایک اسکیم بھی جاری کی ہے، جس کا نام ہے ‘‘روڈ سیفٹی ایڈوکیسی کے انتظام کے لیے مالی امداد کی اسکیم اور روڈ سیفٹی کے شعبے میں کیے گئے شاندار کام کے لیے ایوارڈز’’ جس کے ذریعے مختلف این جی اوز اور دیگر تنظیمیں روڈ سیفٹی سے متعلق مختلف سرگرمیاں انجام دیتی ہیں۔جس میں ہنگامی صورتحال میں سڑک حادثات کے متاثرین کی مدد کے لیے عام لوگوں کی حوصلہ افزائی کرنا اور اس سلسلے میں عوامی بیداری پیدا کرنا جیسی سرگرمیاں شامل ہیں۔
وزارت سیاحت
’’بھارت اور کورونا وائرس وبائی مرض: سیاحت کے شعبے سے وابستہ گھرانوں کے اقتصادی نقصانات اور بحالی کے لئے پالیسیاں‘‘ کے موضوع پر وزارت سیاحت کے ذریعہ مطالعہ
نئی دہلی، 23 مارچ 2021: وزیر مملکت برائے سیاحت و ثقافت جناب پرہلاد سنگھ پٹیل نے آج راجیہ سبھا میں ایک تحریری جواب کے تحت یہ اطلاع فراہم کی کہ وزارت سیاحت نے نیشنل کونسل آف اپلائیڈ اکنامک ریسرچ  کو جنوری 2021 میں ’’بھارت اور کورونا وائرس وبائی مرض: سیاحت کے شعبے سے وابستہ گھرانوں کے اقتصادی نقصانات اور بحالی کے لئے پالیسیاں‘‘ کے موضوع پر ایک تحقیق کی ذمہ داری سونپی ہے۔
اس مطالعہ کے مقاصد مندرجہ ذیل ہیں:
- شعبے کے لحاظ سے مجموعی طور پر معیشت پر سیاحت سے متعلق سرگرمیوں کے راست اور غیر راست اثرات کا تعین کرنا، خصوصاً گھریلو آمدنی کے بارے میں، جسے مزید زمرہ بندی کرتے ہوئے رسمی اور غیر رسمی گھرانوں جیسے مختلف گھرانوں میں منقسم کیا جا سکتا ہے۔
- سیاحت کے شعبہ پر کورونا وائرس وبائی مرض کے اثرات کی وجہ سے اقتصادی اور گھریلو شعبے کی آمدنی اور ملازمت چلی جانے کے مجموعی نقصان کا تعین کرنا۔
- گھریلو سیاحتی سرگرمیوں اور سیاحت سے وابستہ شعبوں کے آہستہ آہستہ کھولے جانے کے اثرات کا تخمینہ۔
- مرحلہ وار طریقے سے بین الاقوامی سیاحت شروع کرنے کے ممکنہ اثرات کا تخمینہ
- سیاحتی شعبے کو عمومی طور پر ، اور سیاحت سے وابستہ سرگرمیوں میں شامل گھرانوں کو خصوصی طور پر راحت بہم پہنچانے کے لئے مناسب پالیسی اقدامات کی تجویز۔
این سی اے ای آر کی جانب سے رپورٹ کا انتظار ہے۔
صدر جمہوریہ کا سکریٹریٹ
پانچ ملکوں کے سفیروں نے ویڈیو کانفرنس کے ذریعے صدر جمہوریہ ہند کو اپنی سفارتی اسناد پیش کیں
نئی دہلی ،11 فروری ،2021، صدر جمہوریہ ہند جناب رام ناتھ کووند نے جمہوریہ السیلواڈور، پناما، تیونیشیا اور ارجنٹینا کے سفیروں/ ہائی کمشنروں کی آج  ایک ورچوئل تقریب میں سفارتی اسناد قبول کیں۔ جن لوگوں نے اپنی اسناد پیش کیں وہ اس طرح ہیں:
- ہز ایکسیلنسی جناب گلیرروبیو فیونیس، جمہوریہ السیلواڈور کے سفیر
- ہر ایکسیلنسی محترمہ یاسیل الینیس بیوریلو ریویرا، پناما کی سفیر
- ہر ایکسیلنسی محترمہ حیات طالبی، تیونیشیا کی سفیر
- ہز ایکسیلنسی جناب الیکس ایلس، برطانیہ کے ہائی کمشنر
- ہز ایکسیلنسی جناب جناب ہیوگو جیویئر گوبی، جمہوریہ ارجنٹینا کے سفیر
اس موقع پر اظہار خیال کرتے ہوئے صدر جمہوریہ نے ان سفیروں کے تقرر پر اپنی نیک خواہشات پیش کیں۔ انھوں نے کہا کہ بھارت ان سبھی پانچ ملکوں کے ساتھ گرمجوشی کے اور دوستانہ تعلقات رکھتا ہے اور یہ کہ ہمارے مراسم، امن اور خوشحالی کے مشترکہ وژن سے گہرائی کے ساتھ وابستہ ہیں۔ انھوں نے 2021-22 کی مدت کے لیے اقوام متحدہ سلامتی کونسل کی غیر مستقل سیٹ کے لیے بھارت کی امیدواری کی حمایت کرنے پر ان کی حکومتوں کا شکریہ بھی ادا کیا۔
صدر جمہوریہ نے کہا کہ بھارت کووڈ-19 کے تئیں ایک فیصلہ کن اور مربوط رد عمل قائم کرنے میں عالمی کوششوں کے صف اوّل میں رہا ہے۔ جس کا مقصد ہماری مجموعی صحت اور اقتصادی عافیت کو یقینی بنانا تھا۔ انھوں نے مزید کہا کہ بھارت سرکار کی ویکسین میتری کوشش کے تحت بھارت میں بنائے گئے بہت سستے ٹیکے ، بہت سے ملکوں تک پہلے ہی پہنچ چکے ہیں جن سے ’’فارمیسی آف دی ورلڈ‘‘ کا ہمارا تعارف مزید مستحکم ہوا ہے۔
متعلقہ سفیروں نے اپنے اظہار خیال میں اس مضبوط شراکت داری کا ذکر کیا جو ان کے ملکوں کی بھارت کے ساتھ قائم ہے اور بھارت کے ساتھ تعلقات مضبوط بنانے کی ان کی قیادت کے عہد کا اظہار کیا۔ سفیر صاحبان نے کووڈ-19 ویکسین بین الاقوامی برادری کو فراہم کرنے کی بھارت کی کوششوں کی تعریف کی۔
بہت چھوٹی، چھوٹی اور درمیانی صنعتوں کی وزارت
کھادی اور دیہی صنعتوں کا کمیشن  قبائلی امور کی وزارت کے ساتھ کل دو اقرار ناموں پر دستخط کرے گا جس کامقصد مقامی طور پر روزگار کے مواقع پیدا کرنا اور کھادی کاریگروں اور قبائلی آبادی کو مستحکم کرنا ہے
کھادی اور دیہی صنعتوں کا کمیشن اور قبائلی امور کی وزارت کے درمیان کل  منگل کو دو اقرار ناموں پر دستخط کئے جائیں گے ۔ان میں سے ایک اقرار نامہ قبائلی طلباء کے لئے کھادی کے تانے بانے کی خریداری سے متعلق ہوگا جبکہ دوسرا اقرار نامہ قبائلی امور کی وزارت اور کے وی آئی سی کے درمیان طے پائے گا ۔کے وی آئی سی وزیراعظم کے روزگار کے مواقع پیدا کرنے کے پروگرام کو نافذ کرنے والی ایجنسی ہے۔
ان اقرار ناموں پر انتہائی چھوٹی، چھوٹی اور درمیانی صنعتوں کی وزارت کے ذی وقار وزیر جناب نتن گڈ کری اور قبائلی امور کے عزت مآب وزیر جناب ارجن منڈا کی موجودگی میں دستخط کئے جائیں گے۔ یہ اقرار نامے عزت مآب وزیراعظم کی آتم نربھر بھارت کی پکار سے مربوط ہے۔ ان اقرار ناموں کا مقصد ملک بھر میں کھادی کاریگروں اور ایک بڑی قبائلی آبادی کو مستحکم بنا کر مقامی طور پر روزگار کے مواقع پیدا کرنا ہے۔
پہلے اقرار نامے کے تحت قبائلی امور کی وزارت 2021-2020 میں 14.77 کروڑ روپے کی مالیت کی 6 لاکھ میٹر سے زیادہ کے کھادی تانے بانے کی خریداری کرے گی۔ اس وزارت کے تحت چلائے جانے والے ایکلویہ رہائشی اسکولوں کے طلباء کے لئے یہ خریداریاں کی جائے گی۔ چونکہ حکومت ایکلویہ اسکولوں کی تعداد میں ہر سال اضافہ کررہی ہیں۔ اس لئے کھادی کی تانے بانے کی خریداری میں بھی اسی تناسب سے اضافہ ہوتا رہے گا۔
دوسرے اقرار نامے کے تحت ہندوستان میں قبائلیوں کی معاشی ترقی کی ذمہ دار قبائلی امور کی وزارت کے ما تحت ایجنسی نیشنل شیڈولڈ ٹرائب فائنانس ڈیولپمنٹ کارپوریشن کو وزیراعظم کے روزگار کے مواقع پیدا کرنے کے پروگرام کے تحت اسکیم کو نافذ کرنے کے لئے ساجھے دار کے طور پر شامل معاملہ کرنا ہے۔ این ایس ٹی ایف ڈی سی معیشت کے تمام شعبوں میں خواہش مند قبائلیوں کو کاروباری منصوبے میں مالی معاونت کی خاطر رعایتی قرضوں کی اسکیمیں مہیا کرتی ہیں۔ اس طرح یہ اقرار نامہ قبائلیوں کو مختلف پیداواری سرگرمیوں میں شامل ہونے کا موقع فراہم کرے گا اور ساتھ ہی ساتھ اپنا روزگار آپ پیدا کرنے سے وہ فائدہ اٹھاپائیں گے۔ این ایس ٹی ایف ڈی سی اور کے وی آئی سی کے اتحاد سے درج ذیل فہرست کے قبائل کے درمیان وزیراعظم کے روزگار کے مواقع پیدا کرنے کے پروگرام کا دائرہ وسیع کرے گا۔
بھارتی چناؤ کمیشن
بھارت کے انتخابی کمیشن کو حکومت ہند کے انتظامی اصلاحات اور عوامی شکایات کے محکمے  کی طرف سے ڈیجیٹل تبدیلی کے لئے سرکاری عمل کی ترتیب نو میں بہترین کارکردگی کے لئے ’سلور‘ایوراڈ سے نوازا گیا
نئی دہلی،17؍فروری،بھارت کے انتخابی کمیشن کو سال 20-2019 کے لئے ڈیجیٹل تبدیلی کی خاطر سرکاری عمل کی ترتیب نو میں شاندار کارکردگی کے لئے سول میڈل سے نوازا گیا ہے۔

یہ ایوارڈ ایسے پروجیکٹوں کے اعتراف میں دیا جاتا ہے جس میں تجزیہ اور کام کے طریقے کو دوبارہ مرتب کرنا شامل ہے، جس کے نتیجے میں اقدامات کی صلاحیت ، عمل کی تاثیر ، لاگت ، معیار ، خدمات کی ترسیل اور ان سب کے ملے جلے نتائج میں بہتری نظر آتی ہے۔
یہ ایوارڈ حکومت ہند کے انتظامی اصلاحات اور عوامی شکایات کے محکمے  کے ذریعے ممبئی 7 اور 8 فروری 2020 کو منعقد ای – حکمرانی پر 23 ویں قومی کانفرنس کے دوران پیش کیا گیا۔
یہ ایوارڈ سینئر ڈپٹی الیکشن کمشنر ڈاکٹر سندیپ سکسینہ اور آئی سی کی اور سی آئی ایس او کے ڈائریکٹر ڈاکٹر کشال پاٹھک کو ای سی آئی کے ایرو نیٹ پروجیکٹ کے سربراہ کے طور پر پیش کیا گیا۔
ایرو نیٹ ای- رول کی پرنٹنگ کے لئے معیاری فارم تیار کرنے ، معیاری ڈاٹا بیس تیار کرنے اور معیاری کتابچہ تیار کرنے میں پیش پیش ر ہا ہے۔ اس کے ذریعے انتخابی فہرستوں کے بندو بست کا ووٹروں کے رجسٹریشن سے لے کر چھپائی تک کا عمل خود کار طریقے سے کیا گیا۔
ایرو نیٹ تمام ریاستوں اور مرکز کے زیر انتظام علاقوں کے لئے ایک مشترکہ ڈاٹا بیس ہے جس میں 91 ویں کروڑ ووٹروں کا ڈاٹا بیس موجود ہے۔ یہ بھارت کے انتخابی کمیشن کی انتخابی کارروائیوں کے لئے مختلف ویب سائٹ پر مبنی خدمات کے لئے بنیاد فراہم کرتا ہے۔
۔۔۔۔۔۔۔۔۔۔۔۔۔۔۔۔۔۔

U-796
(Visitor Counter : 58
نائب صدر جمہوریہ ہند کا سکریٹریٹ
نائب صدر جمہوریہ نے معروف گلوکارہ لتا منگیشکر کے انتقال پر تعزیت کا اظہار کیا
’’ہندوستان نے اپنی آواز کھو دی ہے’’ : نائب صدر جمہوریہ
نئی دہلی۔ 06 فروری نائب صدر جمہوریہ جناب ایم وینکیا نائیڈو نے معروف گلوکارہ لتا منگیشکر کے انتقال پر اپنے گہرے رنج و غم کا اظہار کیا ہے۔ ‘نائٹنگیل آف انڈین سینما’ کے انتقال پر تعزیت کا اظہار کرتے ہوئے، جناب نائیڈو نے کہا کہ ‘‘لتا جی کی موت سے ہندوستان نے اپنی آواز کھو دی ہے۔’’
نائب صدر جمہوریہ کے تعزیتی پیغام کا مکمل متن درج ذیل ہے۔
"میں ہندوستانی سنیما کی نائٹنگیل اور لیجنڈری گلوکارہ لتا منگیشکر جی کے انتقال سے بہت افسردہ ہوں۔ لتا جی کی موت سے ہندوستان نے اپنی آواز کھو دی ہے۔ لتا جی نے کئی دہائیوں سے ہندوستان اور پوری دنیا میں موسیقی کے شائقین کو اپنی سریلی اور شاندار آواز سے مسحور کیا ۔
وہ واقعی دنیائے موسیقی کی ایک رتن تھیں۔ انہوں نے کئی دہائیوں تک ہندی سنیما پر سروں کی ملکہ کی طرح راج کیا۔ وہ موسیقی کاروں کی پسندیدہ اور سب سے زیادہ مطلوب خاتون پلے بیک سنگر رہیں۔
1940 کی دہائی میں پلے بیک سنگنگ میں قدم رکھنے کے بعد، انہوں نے 1949 میں فلم 'محل' میں پہلی بڑی کامیابی حاصل کی۔ لتا جی راتوں رات "آئے گا آنیوالا" گیت کے ساتھ گانے کی سنسنی بن گئیں پھر اس کے بعد انہوں نے پیچھے مڑ کر نہیں دیکھا۔
لتا جی کو ہندوستان کے سب سے بڑے شہری اعزاز' بھارت رتن' سے نوازا گیا۔ اس کے ساتھ ہی ہندوستان اور بیرون ملک سے انہیں ستائشوں اور اعزازات سے مسلسل نوازا جاتا رہا ۔
بھجنوں اور رومان پرور نغموں سے لے کر حب الوطنی کےنغموں تک، انہوں نے ہندی اور دیگر ہندوستانی و غیر ملکی زبانوں میں ہزاروں نغمے ریکارڈ کرائی ہیں۔
ایک بوجھل دل کے ساتھ، میں سوگوار خاندان کے ارکان نیز ہندوستان اور دنیا بھر میں ان کے مداحوں کے ساتھ اپنی گہری تعزیت کا اظہار کرتا ہوں۔"
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض ۔ ج ا (
U-1203
(Visitor Counter : 203
وزیراعظم کا دفتر
وزیراعظم نے نئی دہلی میں مرکزی وزیر سربانند سونووال کی رہائش گاہ پر بیہو کی تقریبات میں شرکت کی
نئی دلّی ،23 اپریل، 2022/
وزیراعظم جناب نریندر مودی نےنئی دہلی میں مرکزی وزیر سربانند سونووال کی رہائش گاہ پر بیہو کی تقریبات میں شرکت کی۔
اپنے ایک ٹوئیٹ میں وزیراعظم نے کہا:
’’اپنے کابینہ ساتھی @سربانند سونووالکی رہائش گاہ پر رنگا رنگ بیہو کے جشن میں شرکت کی۔ بھارت کوآسام کی دلکش ثقافت پر فخر ہے۔‘‘
صحت اور خاندانی بہبود کی وزارت
کووڈ-19 ٹیکہ کاری کی تازہ ترین صورتحال
ریاستوں/ مرکز کے زیر انتظام علاقوں کو 55.73 کروڑ سے زیادہ ویکسین کی خوراکیں فراہم کی گئی ہیں
ریاستوں/مرکز کے زیر انتظام علاقوں اور پرائیوٹ اسپتالوں کے پاس2.85کروڑسے زیادہ غیر استعمال شدہ خوراکیںابھی بھی دستیاب ہیں، جنہیں استعمال میں لایا جانا ہے
نئی دلّی ،14 اگست، 2021/
مرکزی حکومت پورے ملک میں کووڈ-19 ٹیکہ کاری کی رفتار کو بڑھانے اور اس کے دائرہ کار میں وسعت لانے کے لئے پابند عہد ہے۔ کووڈ 19 ٹیکہ کاری کے ہمہ گیر نئےمرحلے یعنی سب کو ویکسین کا آغاز21 جون کو کیا گیاتھا۔ ویکسین کی مزید دستیابی کے ذریعے ٹیکہ کاری مہم کی رفتارمیں اضافہ کردیا گیا ہے۔ ریاستوں اور مرکز کے زیر انتظام علاقوں کو بہتر منصوبہ بندی کے ذریعے ویکسین کی پیشگی دستیابی کو یقینی بنایا گیا ہے اور سپلائی چین کو آسان بنایا گیا ہے۔
ملک گیر ٹیکہ کاری مہم کے حصے کے طور پر بھارتی حکومت،ریاستوں اور مرکز کے زیر انتظام علاقوں کوکووڈ-19 ویکسین مفت دستیاب کراکے ، ان کی مدد کررہی ہے۔ کووڈ -19 ٹیکہ کاری مہم کے ہمہ گیر یعنی سب کو ویکسین کے نئے مرحلے میں، مرکزی حکومت ملک میں ویکسین مینو فیکچررز کے ذریعے تیار کی جارہی ویکسین کی 75 فیصدخریداری اور سپلائی  ریاستوں اور مرکز کے زیر انتظام علاقوں کو فراہم کرا رہی ہے۔
|
|
ویکسین کی خوراک
|
|

|
|
سپلائی کی گئیں خوراک
|
|
55,73,55,480
|
|
ارسال کئے جانے کے مرحلے میں
|
|
1,00,37,990
|
|
استعمال شدہ خوراک
|
|
53,26,03,653
|
|
باقی خوراک جو دستیاب ہے
|
|
2,85,43,781
ریاستوں و مرکز کے زیر انتظام علاقوں کو ، تمام ذرائع کے توسط سے اب تک 55.73 کروڑ سے زیادہ ٹیکےفراہم کرائے گئےہیں اور مزید 1,00,37,990 خوراکیں ارسال کئے جانے کے مراحل میں ہیں۔
ان میں سے ضائع ہونے والے ٹیکوں سمیت مجموعی طور پر53,26,03,653استعمال میں لائے جاچکے ہیں ۔
ریاستوں/ مرکز کے زیر انتظام علاقوں اور پرائیوٹ اسپتالوں کے پاس 2.85کروڑ سے زیادہ  غیر استعمال شدہ ٹیکے ابھی بھی دستیاب ہیں، جنہیں لگایا جانا باقی ہے۔
بہت چھوٹی، چھوٹی اور درمیانی صنعتوں کی وزارت
ایم ایس ایم ایز کے لیے ورکنگ کیپٹل کا باقاعدہ ذریعہ
انتہائی چھوٹی، چھوٹی اور درمیانی درجے کی صنعتوں  کے ذریعےاسمال ٹکٹ سائز کے قرضوں سمیت ورکنگ کیپٹل کی مستقل ضرورت پر توجہ مرکوز کرنے اور اس کے جاری رہنے کو برقرار رکھنے کے لیے ، حکومت نے حالیہ برسوں میں متعدد اقدامات کئے ہیں جن میں دیگر کے علاوہ یہ اقدامات شامل ہیں  ایم ایس ایم ایز سمیت کاروباروں کے لیے ایمرجنسی کریڈٹ لائن گارنٹی اسکیم  کے تحت ضمانت سے پاک خود کار قرضے۔ حال ہی میں مرکزی بجٹ میں سرکار نے ای سی ایل جی ایس کے تحت ضمانت سے پاک خود کار قرضوں کی رقم کو 50000 کروڑ سے بڑھا کر 5 لاکھ کروڑ کردیا۔ اضافی فنڈز، ہاسپیٹلٹی اور متعلقہ صنعتوں کے لیے خصوصی طور پر مختص کئے گئے ہیں۔اس اسکیم کی نافذ رہنے کی مدت میں توسیع کرکے اسے 31 مارچ 2023 کردیا گیا ہے۔ ماتحت قرضوں  کے لیے 20000 کروڑ روپئے کی کریڈٹ گارنٹی اسکیم جس میں توسیع شدہ مدت کو 31 مارچ 2023 کیا گیا ہے؛  پی ایم اسٹریٹ وینڈرس کی آتم نربھر ندھی  اسکیم۔
مزید برآں، ایم ایس ایم ایز کو، جاری اسکیموں کے ذریعے ورکنگ کیپٹل کی معاونت کے لیے حمایت بھی فراہم کی جارہی ہے۔ یعنی  کریڈٹ گارنٹی اسکیم  جو کریڈٹ کی فراہمی کے نظام کو مستحکم کرنے اور انتہائی چھوٹی اور چھوٹی صنعتوں کے شعبے کو،ضمانت کے جھنجٹ اورزیادہ سے زیادہ 200 لاکھ روپئے تک کی تھرڈ پارٹی گارنٹی کے بغیر قرضے کی فراہمی کی سہولت فراہم کرتی ہے؛  پردھان منتری مدرا یوجنا  جو شخصی طور پر 10 لاکھ روپئے تک کے ضمانت کے بغیر قرضے فراہم کرتی ہے تاکہ انھیں اپنی کاروباری سرگرمیوں کو قائم کرنے یا توسیع دینے کے قابل بنایا جاسکے۔
یہ معلومات انتہائی چھوٹی، چھوٹی اور درمیانہ درجے کی صنعتوں کے وزیر جناب بھانو پرتاپ سنگھ ورما نے آج راجیہ سبھا میں ایک تحریری جواب میں فراہم کیں۔